Tisztelt Hallgatók!

Az e félévi doktorszeminárium: **február 16., március 2., 16., 30. április 20., május 4.**

Kedd 10-től.

A szemináriumon mindenki bemutatja az – őszinél már bővebb – témavázlatát (20-25 percben, akár PPt-vel); számot ad a felvételi óta eltelt 7-8 hónapban végzett munkáról, a kutatási témában végzett előmeneteléről. Egy alkalommal két hallgatót tudunk meghallgatni, a 20-25 perces beszámoló után kérdésekre kerül sor, illetve a témavezető is hozzászól. Kérem, osszák be magukat ezen időpontokra, beszéljék meg egymás között az elosztást, továbbá témavezetőjükkel is egyeztessék az időpontot. Ez kb. 45 perc, ha valamely témavezetőnek kedden 10-től órája van, akkor tervezhetünk úgy, hogy az óra elejére bejön egy 40 percre, vagy a 2. hallgató beszámolójára csatlakozik, 10.45-10.50-től. A beosztást kérem, küldjék el február 7-ig. (Egyelőre Angi János jelezte, hogy elfoglaltságai miatt neki csak a május 4. jó, így Nagy Gabriella előadása is akkor lesz.) Ha esetleg csak az első kettő jelentkezőt tudják, aki február 9-én ad elő, akkor egyelőre azt közöljék, s a többit pedig legkésőbb február 14-ig.

A beszámolóban térjenek ki a következőkre:

* a kutatási terv, pontos menetrenddel a komplex vizsga (2022. májusa) és az azt megelőző, már elkészült fejezet benyújtásáig;
* a kutatás forrásai; kiadott, kiadatlan anyag; a 2020-ig tervezendő forrásfeltárás menete;
* a doktori téma végleges, teljes bibliográfiája;
* a kutatás eddigi eredményei;
* elkészült és tervezett/megjelenés alatt álló publikációk (a közlemény elfogadásáról kérem minden esetben igazolást mellékelni a szerkesztőségtől, s azt számomra külön levélben benyújtani minden félévi beszámoló részeként);
* tervezett tartalomjegyzék;
* a már elkészült fejezet(ek), vagy akár már megjelent közlemények helye az értekezésben;
* tervezett konferencia-előadások;
* egyéb tudományos/szakmai/közéleti munka/tevékenység;

Nyilván erre mind ne térjenek ki teljes részletességgel a PPT-prezentációban, például ne a teljes bibliográfiát vetítsék ki, hanem azt küldjék el nekem, és a témavezetőnek a keddi órát megelőző hétfőn délig.

Egyelőre online: Webex.

Meeting link:

https://unideb.webex.com/unideb/j.php?MTID=m05de9f95b9d330c5707125931f98ee43

Meeting number:

121 775 7949

Password:

38PVneuKQc6

Host key:

105691

üdvözlettel

Bárány Attila

--

Prof. Dr. Bárány Attila

tanszékvezető egyetemi tanár, az MTA doktora

a Történelmi és Néprajzi Doktori Iskola vezetője

Debreceni Egyetem

Történelmi Intézet

Közép- és Koraújkori Magyar Történeti és Segédtudományi Tanszék

Debrecen 4002 Egyetem tér 1. Pf. 400.

Email: barany.attila@arts.unideb.hu

baranyat@gmail.com

Tel: +36302007103